CELEX: 31983D0446
Language: el
Date: 1983-08-17 00:00:00
Title: 83/446/ΕΟΚ: Απόφαση της Επιτροπής της 17ης Αυγούστου 1983 περί εξουσιοδοτήσεως της Γαλλικής Δημοκρατίας να θεσπίσει μία διακοινοτική επιτήρηση σχετικά με επιτραπέζια σκεύη και είδη οικιακής χρήσης ή ευπρεπισμού από ψευδοπορσελάνη καταγωγής Νοτίου Κορέας (Το κείμενο στην γαλλική γλώσσα είναι το μόνο αυθεντικό)

Avis juridique important

|

31983D0446

83/446/ΕΟΚ: Απόφαση της Επιτροπής της 17ης Αυγούστου 1983 περί εξουσιοδοτήσεως της Γαλλικής Δημοκρατίας να θεσπίσει μία διακοινοτική επιτήρηση σχετικά με επιτραπέζια σκεύη και είδη οικιακής χρήσης ή ευπρεπισμού από ψευδοπορσελάνη καταγωγής Νοτίου Κορέας (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 247 της 07/09/1983 σ. 0008 - 0009

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Αυγούστου 1983  περί εξουσιοδοτήσεως της Γαλλικής Δημοκρατίας να θεσπίσει μία διακοινοτική ειπήρηση σχετικά με επιτραπέζια σκεύη και είδη οικιακής χρήσης ή ευπρεπισμού από ψευδοπορσελάνη καταγωγής Νοτίου Κορέας  (Το κείμενο στη γαλλική γλώσσα είναι το μόνο αυθεντικό)  (83/446/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 σχετική με τα μέτρα επιτηρήσεως και προστασίας τα οποία τα Κράτη μέλη δύνανται να εξουσιοδοτηθούν να λάβουν ως προς την εισαγωγή ορισμένων προϊόντων που κατάγονται από τρίτες χώρες και τίθενται σε ελεύθερη κυκλοφορία σ' ένα άλλο Κράτος μέλος (1), και ιδίως το άρθρο 2,  Εκτιμώντας:  ότι, με τον κανονισμό (ΕΟΚ) αριθ. 3528/82 (2), η Επιτροπή θέσπισε προσατατευτικά μέτρα σχετικά με τα επιτραπέζια σκεύη και είδη οικιακής χρήσης ή ευπρεπισμού από ψευδοπορσελάνη εισαγόμενα στη Γαλλία και το Ηνωμένο Βασίλειο·  ότι έγιναν διαβουλεύσεις με την κυβέρνηση της Νοτίου Κορέας, κύριας εξαγωγού χώρας των προϊόντων αυτών προς την Κοινότητα· ότι, μετά το πέρας των διαβουλεύσεων αυτών, η Νότιος Κορέα έλαβε τα αναγκαία μέτρα προς το σκοπό της υποβολής των εξαγωγών των προϊόντων αυτών προς τα δύο ενδιαφερόμενα Κράτη μέλη στην έκδοση ενός πιστοποιητικού εξαγωγής, σε τρόπο που να είναι σεβαστοί για τα έτη 1983, 1984 και 1985 ορισμένοι ποσοτικοί περιορισμοί·  ότι, λαμβάνοντας υπόψη τη στάση της Νοτίου Κορέας, η Επιτροπή κατάργησε με τον κανονισμό (ΕΟΚ) αριθ. 873/83 (3) τα προστατευτικά μέτρα που αναφέρονται ανωτέρω και θέσπισε για τη Γαλλία και το Ηνωμένο Βασίλειο, σύμφωνα με το άρθρο 15 παράγραφος 1 υπό β) του κανονισμού (ΕΟΚ) αριθ. 288/82 (4), ένα καθεστώς εγκρίσεων εισαγωγών των σχετικών προϊόντων καταγωγής Νοτίου Κορέας·  ότι, δυνάμει των μέτρων που θεσπίστηκαν κατά τον τρόπο αυτό, υπάρχουν διαφορές στους όρους εισαγωγών των σχετικών προϊόντων μεταξύ της Γαλλίας και του Ηνωμένου Βασιλείου αφενός και των άλλων Κρατών μελών αφετέρου· ότι οι διαφορές αυτές μπορούν να προκαλέσουν εκτροπή εμπορίου·  ότι, προς το σκοπό ταχύτατης αντιμετώπισης των εκτροπών αυτών εμπορίου, η γαλλική κυβέρνηση εισήγαγε στην Επιτροπή των Ευρωπαϊκών Κοινοτήτων μία αίτηση για να εξουσιοδοτηθεί να εγκαθιδρύσει μία ενδοκοινοτική επιτήρηση των εισαγωγών επιτραπεζίων σκευών και ειδών οικιακής χρήσης ή ευπρεπισμού από ψευδοπορσελάνη καταγωγής Νοτίου Κορέας διατιθεμένων σε ελεύθερη κυκλοφορία στα άλλα Κράτη μέλη·  ότι η Επιτροπή εξέτασε εάν οι σχετικές εισαγωγές μπορούσαν να αποτελέσουν αντικείμενο ενδοκοινοτικής επιτήρησης· ότι προκύπτει από την εξέταση αυτή ότι ήδη κατά τη διάρκεια του έτους 1982 η γαλλική αγορά είχε διαταραχθεί από τις εισαγωγές σχετικών προϊόντων που είσαν τεθεί σε ελεύθερη κυκλοφορία στα άλλα Κράτη μέλη·  ότι τέτοιες εκτροπές εμπορίου δύνανται να αναπτυχθούν και να θέσουν σε κίνδυνο τους στόχους που επιδιώκονται από τα μέτρα που θεσπίστηκαν με τον κανονισμό (ΕΟΚ) αριθ. 873/83 που αναφέρεται ανωτέρω, καθώς και να αυξήσει ή επιμηκύνει τις οικονομικές δυσκολίες του σχετικού τομέα παραγωγής·  ότι, υπό τις συνθήκες αυτές, δύναται να εξουσιοδοτηθεί η Γαλλία να θεσπίσει μία προηγουμένη κοινοτική επιτήρηση των εισαγωγών επιτραπεζίων σκευών και ειδών οικιακής χρήσης ή ευπρεπισμού από ψευδοπροσελάνη της κλάσεως 69.12 του Κοινού Δασμολογίου (κώδικας NIMEXE 69.12-20), καταγωγής Νοτίου Κορέας, που τίθενται σε ελεύθερη κυκλοφορία στα άλλα Κράτη μέλη, μέχρι λήξεως του ανωτέρω αναφερομένου κανονισμού (ΕΟΚ) αριθ. 873/83,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να εγκαθιδρύσει μέχρι τις 31 Δεκεμβρίου 1985, σύμφωνα με το άρθρο 2 της απόφασης 80/47/ΕΟΚ, μία ενδοκοινοτική επιτήρηση των εισαγωγών επιτραπεζίων σκευών και ειδών οικιακής χρήσης ή ευπρεπισμού από ψευδοπορσελάνη της κλάσεως 69.12 του Κοινού Δασμολογίου (κώδικας NIMEXE 69.12-20), καταγωγής Νοτίου Κορέας, που τίθενται σε ελεύθερη κυκλοφορία στα άλλα Κράτη μέλη.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 17 Αυγούστου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 369 της 29. 12. 1982, σ. 27.  (3) ΕΕ αριθ. L 96 της 15. 4. 1983, σ. 81.  (4) ΕΕ αριθ. L 35 της 9. 2. 1982, σ. 1.